โดยเริ่มที่จังหวัดเชียงใหม่รักษาการนายกรัฐมนตรีจะตรวจติดตามแนวทางการแก้ไขปัญหาน้ำท่วม การปรับปรุงแก้ไขและเตรียมการรองรับปัญหาน้ำท่วมทั้งระยะสั้นและระยะยาวของจังหวัดเชียงใหม่ตลอดจนความคืบหน้าการบรรเทาทุกข์ผู้ประสบอุทกภัยพร้อมกับจะติดตามความคืบหน้างานมหกรรมพืชสวนโลกเฉลิมพระเกียรติฯ: ราชพฤกษ์ 2549 ที่เป็นส่วนหนึ่งของงานเฉลิมฉลองสิริราชสมบัติครบ 60 ปีซึ่งเชื่อมต่อไปถึงงานเฉลิมพระเกียรติเนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ของพระบาทสมเด็จพระเจ้าอยู่หัวซึ่งงานมหกรรมพืชสวนโลกเฉลิมพระเกียรติฯ เป็นงานนิทรรศการระดับโลกมีต่างประเทศเข้าร่วมงานกว่า 30 ประเทศเป็นการจัดงานในระดับ A1 ถือว่าเป็นเกียรติภูมิของประเทศที่เป็นการเฉลิมพระเกียรติพระบาทสมเด็จพระเจ้าอยู่หัวในทั้งสองวโรกาสโดยงานมหกรรมพืชสวนโลกฯ จะเปิดงานในวันที่ 1 พฤศจิกายน 2549 รัฐบาลจึงจะไปตรวจติดตามความพร้อมต่างๆ ของงานซึ่งขณะนี้ได้รับความร่วมมือเป็นอย่างดีจากภาคราชการและภาคเอกชนที่ร่วมบริจาคเงินหลายร้อยล้านบาทนอกจากนี้จะไปติดตามงานอื่นๆ อาทิการดำเนินการตามแนวพระราชดำริเศรษฐกิจพอเพียงในพื้นที่ภาคเหนือที่อำเภอฮอดอันเป็นพื้นที่ชาวไทยภูเขาอพยพย้ายถิ่นที่ได้นำแนวพระราชดำริเศรษฐกิจพอเพียงมาดำเนินชีวิตซึ่งจะนำเสนอโดยกระทรวงเกษตรและสหกรณ์ ที่จังหวัดเชียงราย
งานมหกรรมพืชสวนโลกเฉลิมพระเกียรติฯ เป็นงานนิทรรศการระดับโลกที่จัดขึ้นที่จังหวัดใด 
เชียงใหม่